Így gyógyították meg Kozákot
Nem infúziót kapott, hanem gyógyszeres kezeléssel gyógyították meg Kozák Danutát a nõi kajak kettes 500 méteres futamai elõtt az olimpián.
A magyar kajakos Rióban hasmenéses tüneteket produkált, bélfertõzéses szindróma alakult ki nála. Az M4 Sport közvetítésében az hangzott el, hogy infúziót is kapott, ezt több média, így mi is átvettük.

A Magyar Kajak-Kenu Szövetségtõl azonban azt a tájékoztatás kaptuk, hogy a harmadik olimpiai aranyérmét párosban megszerzõ Kozák nem kapott semmilyen infúziós kezelést, kizárólag kereskedelmi forgalomban is kapható tablettás gyógyszereket kapott. 

Dr. Toman József, a válogatott orvosa az MKKSZ honlapjának így fogalmazott: „Olyan gyógyszereket alkalmazunk, amelyek gátolják a hasmenést, csökkentik a bél mozgékonyságát, segítik a bélfal védõréteggel történõ bevonását, pótolják a jótékony bélbaktériumokat, és csökkenti az izmok görcskészségét."

Kozák Danuta azóta egyes 500 méteren is bejutott a döntõbe, csütörtökön délután pályafutása negyedik olimpiai aranyára hajt, ezzel megelõzné Kovács Katalint, és minden idõk legeredményesebb magyar kajakosa lenne, már ami az olimpiai bajnoki címeket illeti. 

KAPCSOLÓDÓ CIKKEK

Minden húzást élveznek a kék nyelvû magyarok

Hosszú és Tusup útját járja Kozák és võlegénye

A Szabó, Kozák párosé az elsõ kajakos arany Rióban